Redingas (Kalifornija)
Redingas (angl. Redding) – miestas Jungtinių Amerikos Valstijų vakaruose, Kalifornijos šiaurinėje dalyje, 261 km į šiaurę nuo Sakramento, apima Kalifornijos slėnio šiaurinę dalį. Šastos apygardos administracinis centras ir didžiausias miestas. 2020 m. JAV gyventojų surašymo duomenimis, mieste gyveno 93 611 gyventojų. Yra oro uostas, dailės muziejus, koledžas. Miestas verčiasi turizmu, miškų kirtimu. Netoliese yra Laseno nacionalinis parkas, Šastos užtvanka.